
PRILOGA 1 (spremni dopis – 1. del):

	Številka: 500-241/2026/17 (002-21)

	Ljubljana, 17. 9. 2026

	
GENERALNI SEKRETARIAT VLADE REPUBLIKE SLOVENIJE
Gp.gs@gov.si


	ZADEVA: Poročilo o udeležbi državnega sekretarja Denisa Zobariča na Berlinskem procesu 15. in 16. septembra 2026 v Podgorici, Črna gora – predlog za obravnavo.


	1. Predlog sklepov vlade:

	Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22 in 57/25 – ZF in 555/26) je Vlada Republike Slovenije na ……seji dne …... sprejela naslednji
SKLEP:
Vlada Republike Slovenije se je seznanila s Poročilom o udeležbi državnega sekretarja Denisa Zobariča na Berlinskem procesu 15. in 16. septembra 2026 v Podgorici, Črna gora.



mag. Janja Garvas
generalna sekretarka


Priloga:
· Poročilo 

Prejmejo:
· Ministrstvo za notranje zadeve in javno upravo
· Ministrstvo za zunanje in evropske zadeve


	2. Osebe, odgovorne za strokovno pripravo in usklajenost gradiva:

	Suzana Ivanović, vodja Službe za evropske zadeve in mednarodno sodelovanje, Ministrstvo za notranje zadeve in javno upravo

	3. Zunanji strokovnjaki, ki so sodelovali pri pripravi dela ali celotnega gradiva:

	/

	4. Predstavniki vlade, ki bodo sodelovali pri delu državnega zbora:

	/

	5. Kratek povzetek gradiva:

	Državni sekretar na Ministrstvu za notranje zadeve in javno upravo Denis Zobarič se je 15. in 16. septembra 2026 udeležil srečanja ministrov za notranje zadeve Berlinskega procesa. Srečanje je potekalo v Podgorici v Črni gori.

Na srečanju so potekale razprave o krepitvi regionalnega sodelovanja in odpornosti na področju hibridnih groženj in boja proti organizirani kriminaliteti ter o krepitvi regionalnih in mednarodnih partnerstev s področja upravljanja meja in nedovoljenih migracij. 

Na srečanju so bili prisotni predstavniki partnerskih držav EU, držav Zahodnega Balkana, visoki predstavniki evropskih inštitucij in regionalnih organizacij.  


	6. Presoja posledic za:

	a)
	javnofinančna sredstva nad 40.000 EUR v tekočem in naslednjih treh letih
	NE

	b)
	usklajenost slovenskega pravnega reda s pravnim redom Evropske unije
	NE

	c)
	administrativne posledice
	NE

	č)
	gospodarstvo, zlasti mala in srednja podjetja ter konkurenčnost podjetij
	NE

	d)
	okolje, vključno s prostorskimi in varstvenimi vidiki
	NE

	e)
	socialno področje
	NE

	f)
	dokumente razvojnega načrtovanja:
· nacionalne dokumente razvojnega načrtovanja
· razvojne politike na ravni programov po strukturi razvojne klasifikacije programskega proračuna
· razvojne dokumente Evropske unije in mednarodnih organizacij
	NE

	7.a Predstavitev ocene finančnih posledic nad 40.000 EUR: /




	7.b Predstavitev ocene finančnih posledic pod 40.000 EUR:
Potrebna finančna sredstva za stroške obiska so zagotovljena v okviru materialnih stroškov Ministrstva za notranje zadeve in javno upravo.

	8. Predstavitev sodelovanja z združenji občin:

	Vsebina predloženega gradiva (predpisa) vpliva na:
· pristojnosti občin,
· delovanje občin,
· financiranje občin.

	NE

	Gradivo (predpis) je bilo poslano v mnenje: 
· Skupnosti občin Slovenije SOS: NE
· Združenju občin Slovenije ZOS: NE
· Združenju mestnih občin Slovenije ZMOS: NE

Predlogi in pripombe združenj so bili upoštevani:
· v celoti,
· večinoma,
· delno,
· niso bili upoštevani.

Bistveni predlogi in pripombe, ki niso bili upoštevani.


	9. Predstavitev sodelovanja javnosti:

	Gradivo je bilo predhodno objavljeno na spletni strani predlagatelja:
	NE

	

	

	
FRANCI MATOZ
MINISTER





Poročilo o udeležbi državnega sekretarja Denisa Zobariča na Berlinskem procesu 15. in 16. septembra 2026 v Podgorici, Črna gora

Državni sekretar na Ministrstvu za notranje zadeve in javno upravo Denis Zobarič se je 15. in 16. septembra 2026 udeležil srečanja ministrov za notranje zadeve Berlinskega procesa. Srečanje je potekalo v Podgorici v Črni gori.
Na srečanju so potekale razprave o krepitvi regionalnega sodelovanja in odpornosti na področju hibridnih groženj in boja proti organizirani kriminaliteti ter o krepitvi regionalnih in mednarodnih partnerstev s področja upravljanja meja in nedovoljenih migracij. 
V okviru prvega panela »Krepitev odpornosti proti organizirani kriminaliteti« je državni sekretar izpostavil, da je Zahodni Balkan zaradi svoje strateške lege izjemno izpostavljen delovanju transnacionalnih kriminalnih združb, ki postajajo vse bolj prilagodljive in povezane.
Slovenija kot eno največjih groženj prepoznava kriminalne skupine z območja Zahodnega Balkana, zato je državni sekretar Zobarič poudaril pomen pravočasne izmenjave informacij in tesnih operativnih povezav med policijami. Poudaril je tudi pomen sodelovanja prek programa EMPACT, podpore agencij EU (zlasti Europola) ter vlogo javno-zasebnih partnerstev, kot je Evropsko zavezništvo pristanišč. Kot primer dobre prakse je navedel okrepljeno sodelovanje med slovensko policijo in Luko Koper pri preprečevanju delovanja organiziranega kriminala.
V svojih intervencijah so vsi predstavniki soglašali, da sta pravočasna izmenjava informacij in osebni stik med preiskovalci ključni pri uspešnem preiskovanju. Prav tako je zelo pomembna podpora Europola, še posebno na področju obdelave in dešifriranja podatkov. Sodelujoči so prepoznali tudi problematiko počasnega prilagajanja organov preprečevanja, preiskovanja in pregona. Z zaskrbljenostjo opažajo porast hibridnih groženj, na katere pa države niso dobro pripravljene, saj so zelo razširjene in prihajajo v zelo različnih oblikah, da se nanje ni mogoče v popolnosti pripraviti in jih preprečiti. Tu je ključna krepitev odpornosti, kar pa zahteva sodelovanje tako vseh deležnikov v državah, kot tudi med državami.
Drugi panel, »Krepitev zmogljivosti in partnerstev pri upravljanju meja in boju proti nezakonitim migracijam«, kjer je bila osrednja pozornost namenjena učinkovitemu vračanju ter sodelovanju z državami Zahodnega Balkana.
Državni sekretar je izpostavil velik potencial partnerjev v regiji, predvsem zaradi njihovih stikov v državah izvora, tretjih državah in obstoječih sporazumih o vračanju.
Predstavil je, da bi lahko projekt Mehanizem vračanja z Zahodnega Balkana (WBRM) postal pomembno orodje pri vračanju, saj krepi sodelovanje držav v regiji pri vračanju oseb v države izvora, prispeva h krepitvi institucionalnih zmogljivosti ter izboljšuje dostop migrantov do informacij in pomoči. Slovenija si prizadeva tudi za krepitev vloge Evropske agencije za mejno in obalno stražo (Frontex) zlasti na področju vračanja in ponovnega sprejema ter usklajene vizumske politike.
Vse to predstavlja pomemben del celovitega pristopa k upravljanju migracijskih tokov in preprečevanju zlorab vizumskih režimov.
Sodelujoči so soglašali, da je bil v preteklih letih dosežen velik napredek pri nadzoru meja in čezmejnem sodelovanju med državami v regiji. Zaradi boljšega nadzora je pritisk nezakonitih prehodov meje manjši, hkrati pa se povečuje tihotapljenje migrantov, kar bo v prihodnje zahtevalo več pozornosti in skupen regionalni odziv. Pri reševanju problematike nezakonitih migracijskih tokov na Zahodnem Balkanu je zato pomembno nadaljnje sodelovanje držav regije in partnerjev Berlinskega procesa, ki se mora osredotočiti tudi na države izvora in tranzita zunaj Zahodnega Balkana. Udeleženci
Udeleženci srečanja so ob zaključku potrdili skupne zaveze za krepitev regionalnega in mednarodnega sodelovanja pri soočanju z organiziranim kriminalom in nedovoljenimi migracijami. Ki temeljijo na izmenjave informacij, tesnejšem sodelovanju organov pregona, usklajevanju vizumskih politik s standardi EU ter učinkovitega upravljanja meja ob spoštovanju temeljnih človekovih pravic.

